Bronzul câștigat în ediția 2012-2013 a Ligii Naționale este urmat de Supercupa României 2013, pierdută în fața lui HCM Baia Mare. și un sfert de finală în Cupa EHF 2014. La Euro 2014 din Ungaria si Croația, a făcut parte din naționala României, revenind la un turneu final după o pauză de 3 ani. În martie 2015 este inclusă în reprezentativa Romaniei, la ediția 47 a Trofeului Carpați, găzduită de Cluj-Napoca. După ce nu a fost selecționata pentru Campionatul Mondial din 2015, Chintoan a reintrat în circuitul echipei naționale fiind prezentă în lot la turneul de calificare la Jocurile Olimpice, fiind declarată MVP-ul meciului cu Uruguay care consfințea calificarea la Olimpiadă. Pentru a doua oară în carieră, a participat cu naționala la Jocurile Olimpice. România a ratat calificarea în sferturile de finală, la capătul unui meci dramatic cu Norvegia, după un început de turneu cu două înfrângeri consecutive și în final a ocupat locul nouă. Tot, în 2016 a fost convocată la națională pentru turneul amical Trofeul Carpați, la care pe lângă România împărțită în două loturi, România A și România B, au mai luat parte echipele Olandei și Ungariei. A urmat, în decembrie, EURO 2016 din Suedia, unde împreună cu selecționata României ocupă locul cinci. În sezonul 2018-2019, Florina a luat o pauză, devenind mamă.